**Δυνατότητα Επέκτασης**

**(Να γράψετε ένα σύντομο κείμενο έως 100 λέξεων με προτάσεις για τον τρόπο με τον οποίο θα μπορούσε να επεκταθεί ή/και να συνδεθεί το παρόν πρόγραμμα π.χ. με άλλες θεματικές ενότητες των Ε.Δ., Προγράμματα Σπουδών γνωστικών αντικειμένων, εκπαιδευτικών δράσεων κ.ά.)**

Οι δυνατότητες επέκτασης του Προγράμματος είναι πολλαπλές, καθώς μπορεί να δομήσει διαθεματικές συνεργασίες, εμβαθύνοντας ακόμη περισσότερο σε επιμέρους γνωστικά αντικείμενα στο πλαίσιο ολιστικής μάθησης. Παράλληλα, είναι δυνατόν να προσκληθούν ειδικοί επιστήμονες και φορείς για να αλληλεπιδράσουν με τη μαθητική ομάδα κατά την επεξεργασία της θεματολογίας, προσφέροντας πολύτιμες εμπειρίες και δίνοντας την ευκαιρία για ανάληψη περαιτέρω δράσεων των εφήβων π.χ. με τη μορφή εθελοντικής προσφοράς για τη διάχυση των αποτελεσμάτων. Τέλος, το Πρόγραμμα μπορεί να προσκαλέσει μαθητικές ομάδες άλλων σχολείων που ασχολούνται με ανάλογα θέματα ώστε να μοιραστούν γνώσεις, εμπειρίες και καλές πρακτικές για την εδραίωση υγιών στάσεων. Είναι σημαντικό το Πρόγραμμα να μην περιοριστεί στον κύκλο των προβλεπόμενων εργαστηρίων αλλά να λειτουργήσει ως εφαλτήριο για τη διαμόρφωση ανάλογης σχολικής κουλτούρας για ποιοτική καθημερινότητα και να πολλαπλασιάσει το μήνυμα στην τοπική κοινότητα με ανάλογες εκδηλώσεις τόσο εντός όσο και εκτός σχολείου.