**Προσβασιμότητα**

**(Να αναφέρετε με ένα σύντομο κείμενο έως 100 λέξεων τη μέριμνα που έχει ληφθεί, ώστε το παρόν πρόγραμμα να είναι προσβάσιμο από τους/τις μαθητές/τριες με αναπηρίες ή/και ειδικές εκπαιδευτικές ανάγκες)**

Το Πρόγραμμα έχει σχεδιαστεί με βάση τις αρχές της συνεργατικότητας, της αξιοποίησης της πολλαπλής νοημοσύνης των μαθητών και της συμπερίληψης. Οι δραστηριότητες προσκαλούν τους/τις συμμετέχοντες/ουσες σε μια γόνιμη αλληλεπίδραση, όπου οι προϋπάρχουσες γνώσεις και εμπειρίες όλων αποδεικνύονται σημαντικές ώστε να οικοδομηθεί η νέα γνώση και να καλλιεργηθούν νέες δεξιότητες. Συγχρόνως, δίνεται η δυνατότητα επιλογής αναφορικά με τον τρόπο μάθησης που ο/η μαθητής/τρια κρίνει πιο αποτελεσματικό με βάση τα ταλέντα και τις προσωπικές του/της ανάγκες ενώ η ατομική και συλλογική έκφραση ακολουθεί ποικιλία τεχνικών, όχι μόνο γλωσσικών αλλά και εικαστικών. Η διάταξη της αίθουσας κατά τη διενέργεια των δραστηριοτήτων είναι τέτοια που ευνοεί μαθητές/τριες με κινητικές δυσκολίες (αμαξίδιο) καθώς τα θρανία δεν διατάσσονται παραδοσιακά αλλά με τη μορφή ομάδων εργασίας, γεγονός που επιτρέπει την ελεύθερη και ομαλή πρόσβαση.