**Φιλοσοφία - Σκοπιμότητα**

**(Να αναφέρετε σε ένα κείμενο 100-150 λέξεων το θεωρητικό πλαίσιο, στο οποίο βασίζεται το παρόν πρόγραμμα, και τη σκοποθεσία του)**

Ο Παγκόσμιος Οργανισμός Υγείας επισημαίνει τα αυξημένα ποσοστά παχυσαρκίας, τη μειωμένη διάρκεια ύπνου και την επιδείνωση της σωματικής και ψυχικής υγείας ως χαρακτηριστικά του σύγχρονου τρόπου ζωής και της έλλειψης φυσικής δραστηριότητας. Η εθνική στρατηγική για την αντιμετώπιση της παιδικής παχυσαρκίας στοχεύει στην ενημέρωση και την ενδυνάμωση όλης της σχολικής κοινότητας: μαθητές/τριες, εκπαιδευτικοί, γονείς. Το Πρόγραμμα: **Διεκδικώντας την ποιότητα στη ζωή μου** περιλαμβάνει 7 (επτά) εργαστήρια στα οποία οι επιμέρους θεματικές αναπτύσσονται σταδιακά, δημιουργώντας τις απαραίτητες συνδέσεις για την ομαλή μαθησιακή και παιδαγωγική πράξη. Παράλληλα, προσφέρει ποικίλες δυνατότητες διαθεματικής σύνδεσης με τα γνωστικά αντικείμενα του ΑΠΣ, όπως η Νέα Ελληνική Γλώσσα, η Οικιακή Οικονομία, η Ιστορία, τα Εικαστικά η Φυσική Αγωγή και η Βιολογία, δημιουργώντας διαύλους επικοινωνίας και πεδία συνεργασίας για μαθητές/τριες και εκπαιδευτικούς. Η ποικιλία των εκπαιδευτικών πόρων και οι βιωματικές τεχνικές αποτελούν σύγχρονες εκπαιδευτικές και παιδαγωγικές προσεγγίσεις που αξιοποιούν τις γνώσεις και τις εμπειρίες των μαθητών/τριών, ενδυναμώνουν τα ταλέντα τους και καλλιεργούν νέες δεξιότητες, δεξιότητες ζωής, απαραίτητες για τους μελλοντικούς πολίτες του 21ου αιώνα.